title: Regulamentul de punere în aplicare (UE) nr. 393/2011 al Comisiei din 19 aprilie 2011 de fixare a coeficienților de alocare pentru eliberarea licențelor de import pentru care s-au depus cereri în perioada 1 - 7 aprilie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe

text:
               20.4.2011

               RO

               Jurnalul Oficial al Uniunii Europene

               L 104/39

         REGULAMENTUL DE PUNERE ÎN APLICARE (UE) NR. 393/2011 AL COMISIEI
   din 19 aprilie 2011
   de fixare a coeficienților de alocare pentru eliberarea licențelor de import pentru care s-au depus cereri în perioada 1-7 aprilie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (3), în special articolul 5 alineatul (2),
   întrucât:

               (1)

               Cantitățile care fac obiectul cererilor de licențe de import depuse la autoritățile competente în perioada 1-7 aprilie 2011 în conformitate cu Regulamentul (CE) nr. 891/2009 depășesc cantitatea disponibilă pentru numărul de ordine 09.4380.

               (2)

               În aceste condiții, trebuie fixat un coeficient de alocare, în conformitate cu Regulamentul (CE) nr. 1301/2006, pentru licențele care urmează să fie eliberate pentru numărul de ordine 09.4380. În conformitate cu Regulamentul (CE) nr. 891/2009, este necesar să se suspende până la sfârșitul anului de comercializare depunerea de noi cereri de licențe pentru respectivul număr de ordine,

         ADOPTĂ PREZENTUL REGULAMENT:
   Articolul 1
   (1)   Cantitățile pentru care s-au depus cereri de licențe de import în temeiul Regulamentului (CE) nr. 891/2009 în perioada 1-7 aprilie 2011 se înmulțesc cu coeficienții de alocare care figurează în anexa la prezentul regulament.
   (2)   Până la sfârșitul anului de comercializare 2010/11, se suspendă depunerea de noi cereri de licențe care corespund numerelor de ordine indicate în anexă.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 254, 26.9.2009, p. 82.

      ANEXĂ
      „Zahăr concesii CXL”

         Anul de comercializare 2010/2011

         Cereri depuse în perioada 1.4.2011-7.4.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4317

                  Australia

                  —

                  Se suspendă

                  09.4318

                  Brazilia

                  —

                  Se suspendă

                  09.4319

                  Cuba

                  —

                  09.4320

                  Orice țară terță

                  —

                  Se suspendă

                  09.4321

                  India

                  —

                  Se suspendă

                              —

                              Nu se aplică: nicio cerere de licență nu a fost transmisă Comisiei.

      „Zahăr din Balcani”

         Anul de comercializare 2010/2011

         Cereri depuse în perioada 1.4.2011-7.4.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4324

                  Albania

                  —

                  09.4325

                  Bosnia și Herțegovina

                      (1)

                  09.4326

                  Serbia

                      (1)

                  09.4327

                  Fosta Republică Iugoslavă a Macedoniei

                  —

                  09.4328

                  Croația

                      (1)

                              —

                              Nu se aplică: nicio cerere de licență nu a fost transmisă Comisiei.

      „Zahăr excepțional de import și zahăr industrial de import”

         Anul de comercializare 2010/2011

         Cereri depuse în perioada 1.4.2011-7.4.2011

                  Nr. de ordine

                  Tip

                  Coeficient de alocare
                  (%)

                  Cereri noi

                  09.4380

                  Excepțional

                  1,8053

                  Se suspendă

                  09.4390

                  Industrial

                      (2)

                              —

                              Nu se aplică: nicio cerere de licență nu a fost transmisă Comisiei.

         (1)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.

         (2)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.


title: Regulamentul de punere în aplicare (UE) nr. 1004/2012 al Comisiei din 25 octombrie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Spalt Spalter (DOP)]

text:
               31.10.2012

               RO

               Jurnalul Oficial al Uniunii Europene

               L 302/1

         REGULAMENTUL DE PUNERE ÎN APLICARE (UE) NR. 1004/2012 AL COMISIEI
   din 25 octombrie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Spalt Spalter (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Spalt Spalter” depusă de Germania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 29, 2.2.2012, p. 19.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.8.   Alte produse din anexa I la tratat (condimente etc.)

      GERMANIA
      Spalt Spalter (DOP)


title: Regulamentul de punere în aplicare (UE) nr. 503/2012 al Comisiei din 13 iunie 2012 de interzicere a activităților de pescuit ale navelor cu plasă pungă care arborează pavilionul Greciei sau al Italiei sau sunt înmatriculate în Grecia sau Italia și care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană

text:
               14.6.2012

               RO

               Jurnalul Oficial al Uniunii Europene

               L 153/12

         REGULAMENTUL DE PUNERE ÎN APLICARE (UE) NR. 503/2012 AL COMISIEI
   din 13 iunie 2012
   de interzicere a activităților de pescuit ale navelor cu plasă pungă care arborează pavilionul Greciei sau al Italiei sau sunt înmatriculate în Grecia sau Italia și care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană
   COMISIA EUROPEANĂ,
   Având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (1), în special articolul 36 alineatul (2),
   întrucât:

               (1)

               Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (2) stabilește cantitatea de ton roșu care poate fi pescuită în 2012 de navele de pescuit ale Uniunii Europene în Oceanul Atlantic, la est de meridianul de 45° longitudine vestică, și în Marea Mediterană.

               (2)

               Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană, de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007 (3) impune statelor membre să informeze Comisia cu privire la cotele individuale alocate navelor lor care au o lungime de peste 24 de metri.

               (3)

               Rolul politicii comune în domeniul pescuitului este acela de a asigura viabilitatea pe termen lung a sectorului piscicol printr-o exploatare sustenabilă a resurselor acvatice vii, pe baza principiului precauției.

               (4)

               În conformitate cu articolul 36 alineatul (2) din Regulamentul (CE) nr. 1224/2009, în cazul în care Comisia consideră, pe baza informațiilor furnizate de statele membre sau a altor informații aflate la dispoziția sa, că posibilitățile de pescuit disponibile aferente unei unelte/flote sau mai multor unelte/flote, pentru Uniunea Europeană, un stat membru sau un grup de state membre s-au epuizat, Comisia informează statele membre în cauză cu privire la acest lucru și interzice activitățile de pescuit în zona respectivă, cu uneltele de pescuit respective, pentru stocul de pește sau grupul de stocuri de pește vizat sau pentru flota implicată în respectivele activități de pescuit.

               (5)

               Informațiile deținute de Comisie arată că posibilitățile de pescuit pentru ton roșu în Oceanul Atlantic, la est de meridianul de 45° longitudine vestică, și în Marea Mediterană alocate navelor cu plasă-pungă care arborează pavilionul Greciei sau al Italiei sau sunt înmatriculate în Grecia sau Italia au fost epuizate la 7 iunie 2012.

               (6)

               În data de 8 iunie, Grecia a comunicat Comisiei că a impus, începând cu data de 8 iunie 2012, ora 8.00, încetarea activităților de pescuit pentru 2012 ale navelor sale cu plasă-pungă care pescuiesc ton roșu.

               (7)

               La 3, 5 și 8 iunie 2012, Italia a informat Comisia cu privire la faptul că a impus încetarea activităților de pescuit ale celor 12 nave cu plasă-pungă ale sale, active în 2012 în domeniul pescuitul de ton roșu, începând cu 3 iunie pentru 4 nave, începând cu 5 iunie pentru alte 4 și începând cu 8 iunie pentru celelalte 4, ceea ce a condus la interzicerea tuturor activităților de la 8 iunie 2012, ora 11.30.

               (8)

               Fără a aduce atingere acțiunilor întreprinse de Grecia și Italia menționate anterior, este necesară interzicerea de către Comisie, cu începere de la 8 iunie 2012, a pescuitului de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă care arborează pavilionul Greciei sau al Italiei sau sunt înmatriculate în Grecia sau Italia,

         ADOPTĂ PREZENTUL REGULAMENT:
   Articolul 1
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele care arborează pavilionul Greciei sau sunt înmatriculate în Grecia, cu începere din 8 iunie 2012, ora 8.00.
   Se interzice, de asemenea, reținerea la bord, plasarea în cuști în scopul îngrășării sau al creșterii, transbordarea, transferul sau debarcarea peștelui din acest stoc capturat de navele în cauză, începând cu data menționată.
   Articolul 2
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele care arborează pavilionul Italiei sau sunt înmatriculate în Italia, cu începere cel târziu din 8 iunie 2012, ora 11.30.
   Se interzice, de asemenea, reținerea la bord, plasarea în cuști în scopul îngrășării sau al creșterii, transbordarea, transferul sau debarcarea peștelui din acest stoc capturat de navele în cauză, începând cu data menționată.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 iunie 2012.

            Pentru Comisie, pentru președinte

         Maria DAMANAKI

            Membru al Comisiei

      (1)  JO L 343, 22.12.2009, p. 1.

      (2)  JO L 25, 27.1.2012, p. 55.

      (3)  JO L 96, 15.4.2009, p. 1.


title: Regulamentul de punere în aplicare (UE) 2016/327 al Comisiei din 25 februarie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Polvorones de Estepa (IGP)]

text:
               9.3.2016

               RO

               Jurnalul Oficial al Uniunii Europene

               L 62/3

         REGULAMENTUL DE PUNERE ÎN APLICARE (UE) 2016/327 AL COMISIEI
   din 25 februarie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Polvorones de Estepa (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Polvorones de Estepa”, depusă de Spania, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Polvorones de Estepa” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Polvorones de Estepa” (IGP).
   Denumirea menționată la primul paragraf se referă la un produs din clasa 2.3 Pâine, produse de patiserie, prăjituri, produse de cofetărie, biscuiți și alte produse de panificație, prevăzută în anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2016.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 338, 13.10.2015, p. 10.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).